
Na osnovu člana 121. Zakona o visokom obrazovanju („Službene novine Kantona Sarajevo“, broj: 36/22 i 28/25), člana 234. i 235. Statuta Univerziteta u Sarajevu, sa pripadajućim izmjenama i dopunama, uz prethodnu saglasnost Vlade Kantona Sarajevo na realizaciju Programa „150+ 2026–2029“ na Univerzitetu u Sarajevu, broj: 02-04-39075-9/26 od 17. 09. 2026. godine, u skladu s Odlukom Senata Univerziteta u Sarajevu, broj: 01-19-3/26 od 14. 10. 2026. godine, Odlukom Vijeća Univerziteta u Sarajevu – Pravnog fakulteta, broj: 01-1630-1/26 od 04. 11. 2026. godine i Odlukom Senata Univerziteta u Sarajevu o davanju saglasnosti za raspisivanje konkursa, broj: 01-21-24/26 od 06. 11. 2026. godine, Univerzitet u Sarajevu – Pravni fakultet raspisuje
K O N K U R S
za izbor akademskog osoblja
I – Izbor akademskog osoblja – saradnik u zvanje asistenta:
Izbor u zvanje asistenta za oblast Radno i socijalno pravo – 1 izvršilac na određeno vrijeme s punim radnim vremenom na Univerzitetu u Sarajevu – Pravnom fakultetu.
II – Uslovi konkursa
Pored općih uslova propisanih Zakonom o radu, kandidat mora ispunjavati minimalne uslove za izbor u zvanje asistenta, utvrđene članom 112. Zakona o visokom obrazovanju („Službene novine Kantona Sarajevo“, broj: 36/22 i 28/25), i to:
Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5, odnosno VII stepen studija po predbolonjskom sistemu studija s najnižom prosječnom ocjenom 8.
Uz svojeručno potpisanu prijavu na konkurs, kandidati su dužni priložiti dokumentaciju kojom dokazuju ispunjavanje propisanih uslova za izbor, u skladu sa Zakonom o visokom obrazovanju i Statutom Univerziteta u Sarajevu, i to:
–  Biografiju (CV) – u printanoj i elektronskoj formi
–  Izvod iz matične knjige rođenih
–  Uvjerenje o državljanstvu Bosne i Hercegovine (ne starije od 6 mjeseci)
–  Diplomu i dodatak diplomi o završenom odgovarajućem univerzitetskom stepenu s najmanje 240 ECTS bodova
–  Diplomu o odgovarajućoj visokoj stručnoj spremi za kandidate sa VII stepenom studija po predbolonjskom sistemu studija
–  Uvjerenje o prosjeku ocjena sa studija (za kandidate sa VII stepenom studija po predbolonjskom sistemu studija)
–  Kandidati koji su u inostranstvu stekli diplome, prilažu nostrificirane diplome ili potvrde da je postupak nostrifikacije, odnosno ekvivalencije u toku
–  Podatke i dokaze o nagradama i priznanjima u vezi s odgovarajućom naučnom oblasti, kao i ostale dokaze ukoliko ih posjeduju
Napomena:
Kandidat koji bude izabran zasniva radni odnos u skladu s Odlukom o izboru Senata Univerziteta u Sarajevu.
Kandidat koji bude izabran dužan je dostaviti uvjerenje da protiv njega nije potvrđena optužnica kod nadležnog općinskog i kantonalnog suda i uvjerenje o zdravstvenom stanju i radnoj sposobnosti.
III – Način prijave
Kandidati su dužni u prijavi naznačiti akademsko zvanje u koje se prijavljuju i oblast za koju se raspisuje konkurs.
Dokumentacija koja se prilaže uz prijavu dostavlja se u originalu ili ovjerenoj fotokopiji.
Prijave s potrebnom dokumentacijom podnose se lično ili putem pošte na adresu:
Univerzitet u Sarajevu – Pravni fakultet
Obala Kulina bana 7, 71000 Sarajevo
(uz naznaku: „Za Konkurs za izbor akademskog osoblja – saradnika u zvanje asistenta za oblast Radno i socijalno pravo“).
Na koverti u kojoj se dostavlja prijava s dokumentacijom kandidati su obavezni navesti svoje ime i prezime i adresu.
Konkurs ostaje otvoren 15 (petnaest) dana od dana objavljivanja.
Neblagovremene i nepotpune prijave neće se razmatrati.
Priložena dokumentacija po konkursu neće se vraćati kandidatima.
Kontakt osobe: Almira Humačkić i Haris Starhonić, tel.: 033/206-360.

